

**"Діни әдебиеттерді және діни мазмұндағы өзге де ақпараттық материалдарды, діни мақсаттағы заттарды тарату үшін арнайы тұрақты үй-жайлардың орналастырылуын бекіту туралы" Қызылорда облысы әкімдігінің 2012 жылғы 12 қазандағы № 593 қаулысына өзгеріс енгізу туралы**

***Күшін жойған***

Қызылорда облысы әкімдігінің 2016 жылғы 28 маусымдағы № 504 қаулысы. Қызылорда облысының Әділет департаментінде 2016 жылғы 01 шілдеде № 5550 болып тіркелді. Күші жойылды - Қызылорда облысы әкімдігінің 2025 жылғы 11 шілдедегі № 140 қаулысы

      Ескерту. Күші жойылды - Қызылорда облысы әкімдігінің 11.07.2025 № 140 (алғашқы ресми жарияланған күнінен бастап қолданысқа енгізіледі) қаулысымен.

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңына және "Дiни қызмет және дiни бiрлестiктер туралы" Қазақстан Республикасының 2011 жылғы 11 қазандағы Заңына сәйкес Қызылорда облысының әкімдігі **ҚАУЛЫ ЕТЕДІ**:

      1. "Діни әдебиеттерді және діни мазмұндағы өзге де ақпараттық материалдарды, діни мақсаттағы заттарды тарату үшін арнайы тұрақты үй-жайлардың орналастырылуын бекіту туралы" Қызылорда облысы әкімдігінің 2012 жылғы 12 қазандағы № 593 қаулысына (нормативтік құқықтық актілерді мемлекеттік тіркеу Тізілімінде 4330 нөмірімен тіркелген, "Сыр бойы" және "Кызылординские вести" газеттерінде 2012 жылғы 6 қарашада жарияланған) мынадай өзгеріс енгізілсін:

      діни әдебиеттерді және діни мазмұндағы өзге де ақпараттық материалдарды, діни мақсаттағы заттарды тарату үшін арнайы тұрақты үй-жайлардың орналастырылуы осы қаулының қосымшасына сәйкес редакцияда жазылсын.

      2. Осы қаулының орындалуын бақылау Қызылорда облысы әкімінің орынбасары Р. Кенжеханұлына жүктелсін.

      3. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қызылорда облысының әкімі* | *Қ. Көшербаев* |

|  |  |
| --- | --- |
|  | Қызылорда облысы әкімдігінің |
|  | 2016 жылғы "28" маусым  № 504 қаулысына қосымша |
|  | Қызылорда облысы әкімдігінің |
|  | 2012 жылғы "12" қазандағы  № 593 қаулысына қосымша |

**Діни әдебиеттерді және діни мазмұндағы өзге де ақпараттық материалдарды, діни мақсаттағы заттарды тарату үшін арнайы тұрақты үй-жайлардың орналастырылуы**

|  |  |  |
| --- | --- | --- |
| № | Арнайы тұрақты  үй-жайлардың атауы | Арнайы тұрақты үй-жайлардың  мекенжайы |
| Қызылорда қаласы | | |
| 1. | "Жамағат" дүкені | Әйтеке би көшесі, №10 үй |
| 2. | "Жанұя" дүкені | А. Тоқмағамбетов көшесі, №2 үй,  2-пәтер |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК